**Turbeskrivelser**

Det finnes to hoved traséer til dagsturhytta på Hekkfjellet, en fra Eiken og en via Hekkfjellveien. Det vil bli guidet tur fra parkeringsplassen ved Eiken Kyrkje. Det er også mulig å melde seg på busstransport opp Hekkfjellveien, med guidet tur derfra. Begge turene er godt merket og følger gardsvei eller sti. Turen fra Eiken kyrkje er brattere og litt lengre enn turen fra Hekkfjellveien.

**Eiken Kyrkje:**

Fra Eiken kyrkje går turen opp via Eiken boligfelt. Her følger en merket sti, videre på gardsvei. Etter 1,7 km kan en velge mellom to alternative ruter i veikryss.

***Alternativ 1***: Dette er den korteste ruten opp til dagsturhytta fra Eiken Kyrkje. Turen er på 2,5 km totalt, med ca 450 høgdemeter. Denne stien er bratt og en kommer rett opp til dagsturhytta på 650 moh. Turen går fra gardsvei, til skogssti, før en henter raske høgdemeter i stein og fjellterreng. Deretter går stien langs fjellkanten med fantastisk utsikt.

***Alternativ2****:* Denne turen er totalt 4,4 km, men er slakere og ruten går via toppen av Hekkfjell på 705 moh. Turen følger gardsveien til endes, før en går over på sti og fjell. Ruten svinger seg opp «Heptebakken» med flott utsikt, før en til slutt ender på toppen av Hekkfjellet. Her har en utsikt 360 grader, før en går de siste 0,5 km ned til dagsturhytta.

**Hekkfjellveien:**

Bussen kjører 2,3 km opp i Hekkfjellveien. Herfra er det 1,2 km til dagsturhytta. Denne traseen går i ulendt terreng, men er ett kortere og slakere alternativ. Stien er godt merket og kommer opp på platået med dagsturhytta på 650 moh.

De om tar buss har bilene stående parkert ved Eiken kyrkje. Det kan være ett alternativ å gå fra Hekkfjellveien opp og gå ned en av traseen som ender ved kyrkja.

**Parkering i bunnen av Hekkfjellveien**

Det er mulig å parkere i bunnen av Hekkfjellveien, på parkeringen til venstre, rett før krysset til Hekkfjellveien. Herfra er det 3,5 km til dagsturhytta. Turen går da på Hekkfjellveien og dermed videre på stien som er beskrevet ovenfor. Det er ikke satt opp guid fra denne parkeringen, men en kan tilpasse turen og gå sammen med gruppa som kommer med buss.